קיכלי שחור-גרון

קִיכְלִי שְׁחֹר-גָּרוֹן (שם מדעי: Turdus atrogularis) הוא מין של ציפור שיר ממשפחת הקיכליים, הנודד במזרח הפלארקטי. תפוצתו חופפת לזו של הקיכלי האדום-גרון המזרחי יותר. בעבר הוא נחשב לפעמים כתת-מין של מין יחיד, "קיכלי כהה-גרון", ביחד עם קיכלי אדום-גרון שנחשב היה לתת-מין הנוסף.<ref name="Clement"></ref> מחקרים עדכניים יותר רואים בשניהם מינים נפרדים.<ref name="bou"></ref>

בישראל הוא מזדמן נדיר ביותר עם 14 תצפיות עד היום, כאשר התצפיות הראשונות בישראל נרשמו לרוב באזור אילת, ובמיוחד במטע התמרים של קיבוץ אילות.<ref name=":0"></ref>

== טקסונומיה ואטימולוגיה ==
השם המדעי מגיע מלטינית. Turdus הוא "קיכלי" ושם המין הספציפי atrogularis נגזר מ-ater, "שחור", ו-gula, "גרון".<ref name="job"></ref> בעבר נחשב למין יחיד ביחד עם הקיכלי אדום-הגרון T. ruficollis אך כיום הם נחשבים למינים נפרדים.<ref name="bou" />

זהו מין מונוטיפי, כלומר לא תוארו תת-מינים נפרדים.<ref></ref>

== תיאור ==
זהו קיכלי גדול וייחודי, מעט גדול מקיכלי רונן. אורכו 23–25 ס"מ ומשקלו כ-80 גרם.<ref name=":0" /> לזכר יש מעין סינר שחור על הצוואר והחזה, וגם זנבו שחור אפרפר. חלקי הגוף העליונים אפורים והחלקים התחתונים לבנבנים עם סוככות תת-כנף בצבע כתום-אדמדם. הנקבות והצעירים דומים, אך השחור בגרון ובחזה מוחלף בפספוס כהה.<ref name="Clement" />

== בית גידול ==
קיכלים שחורי-גרון מתרבים בשולי קרחות יער מחטניים או נשירים מעורבים, לעיתים קרובות בסבך של אורן סיבירי (Pinus sibirica) או יערות אשוח מעורבים, במיוחד לאורך מקורות מים או באזורי ביצות.<ref name="Clement" />

== אקולוגיה ==
הקיכלי שחור-הגרון מקנן ביחידים או קבוצות קטנות של זוגות החל מסוף מאי ועד לסוף יולי. הקן עשוי מעשבים וזרדים דקים המחוברים ביניהם באדמה ומרופדים בעשבים עדינים, טחב או חזזיות. הקן ממוקם בדרך כלל בגובה של 1.5 עד 2 מטר מהקרקע, ולפעמים על הקרקע. מעבר לכך התנהגותו דומה לזו של הקיכלי האפור. בחורף הוא נמצא לעיתים קרובות בלהקות גדולות עם קיכלים אחרים כמו קיכלי חדגוני (T. unicolor), קיכלי אפור-חזה (T. eunomus) וקיכלי גדול, בנדידה לעיתים קרובות עם קיכלי חום-כנף. מחבב צמחייה ירוקת עד צפופה. הוא ניזון על הקרקע מחסרי חוליות וכן מפירות יער שונים, דובדבנים ומיני זרעים.<ref name="Clement" />

== תפוצה ==
תפוצת הקיץ של הקיכלי שחור-הגרון משתרעת מהמזרח הקיצוני של אירופה עד למערב סיביר וצפון-מערב מונגוליה. טווח תפוצת החריפה משתרע מהמזרח התיכון,אם לא נפוץ, בחצי האי ערב ועד מזרח מיאנמר. בתור משוטט הוא הזדמן ליפן, תאילנד וטייוואן, כמו גם לרוב אירופה ממערב לתפוצה הרגילה שלו.<ref name="Clement" />

==גלריה==
<gallery mode="packed" heights="180">
קובץ:Black-throated Thrush (Turdus atrogularis) (50752404103).jpg|זכר פקיסטן
קובץ:Black-throated Thrush (45057250945).jpg|זכר, הריאנה, הודו
קובץ:A dark-throated Thrush female - Dhanachuli, Uttarakhand India.jpg|נקבה, אוטראקהאנד, הודו
קובץ:Black-throated Thrush Feamle (32937237073).jpg|נקבה, אוטראקהאנד, הודו
קובץ:Black-throated Thrush (Turdus atrogularis) (33789149703).jpg|צעיר, גילגיט-בלטיסטן, פקיסטן
קובץ:Common Starlings (Sturnus vulgaris) & Black-throated Thrush (Turdus atrogularis) (33000508222).jpg|זכר בתוך להקת זרזירים מצויים, גילגיט-בלטיסטן, פקיסטן
</gallery>

== קישורים חיצוניים ==

* [https://ebird.org/species/datthr1 תצפיות, קטעי וידאו, תמונות וקולות של קיכלי שחור-גרון], באתר eBird
* [https://xeno-canto.org/species/Turdus-atrogularis הקלטות אודיו של קיכלי שחור-גרון], באתר xeno-canto

== הערות שוליים ==

קטגוריה:רוסיה: עופות
קטגוריה:קיכליים
קטגוריה:ארץ ישראל: קיכליים
קטגוריה:הממלכה המאוחדת: עופות
קטגוריה:איראן: עופות
קטגוריה:הודו: עופות
קטגוריה:פקיסטן: עופות
קטגוריה:אפגניסטן: עופות
קטגוריה:נפאל: עופות
קטגוריה:שוודיה: עופות
קטגוריה:איחוד האמירויות הערביות: עופות
קטגוריה:עומאן: עופות
קטגוריה:בהוטן: עופות
קטגוריה:קירגיזסטן: עופות
קטגוריה:מונגוליה: עופות
קטגוריה:קוריאה הדרומית: עופות
קטגוריה:עופות שמזדמנים לישראל
קטגוריה:קטר: עופות
קטגוריה:כווית: עופות